છેલ્લા ૮ મહિનાથી આસામ, એનઆરસી અને ડી-મતદારોની સમસ્યા વિશે અભ્યાસ કર્યા પછી પહેલી વખત આસામ જવાનો મોકો મળ્યો. સ્ટૂડન્ટ્સ ઇસ્લામિક ઓર્ગેનાઇઝેશન ઓફ ઇન્ડિયા (એસ.આઈ.ઓ.)એ ગ્રાઉન્ડ રિપોર્ટનો અભ્યાસ કરવા એક ટીમ આસામ મોકલવાનો નિર્ણય કર્યો અને તેનું નેતૃત્વ મને સોંપવામાં આવ્યુ.ં અમે ત્યાં એક અઠવાડિયુ રહ્યા અને ત્યાંના બુદ્ધિજીવી વર્ગ, વકીલો, સામાજીક કાર્યકર્તાઓ, વિવિધ સંસ્થાઓના હોદ્દેદારો અને વિશેષતઃ ત્યાંના સામાન્ય રહેવાસીઓ સાથે કે જેઓ રાજ્યના પીડિત વર્ગ છે તેમની સાથે મુલાકાત કરી. વિસ્તૃત તથ્યોનો અહેવાલ ટુંકમાં જ પ્રકાશિત કરવામાં આવશે પરંતુ આવશ્યકતા એ છે કે જેટલો ઝડપથી બની શકે તેટલી ઝડપથી આ મુદ્દાને ઊઠાવવો જરૃરી છે. કારણ કે ભારતની સામાન્ય જનતા આસામના નાગરિકોની સમસ્યા અને તેમની દુર્દશા વિશે અજાણ છે.